《永嘉秋夕》
宋代·真山民

风战枯桐敲纸窗，拥裘无寐夜偏长。
樵楼三鼓夜将午，云雁数声天正霜。
寓世此身惊逆旅，宽怀何处不吾乡。
江头风景日堪醉，酒美蟹肥橙橘香。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。